Másnapra meghalt a péniszprotizéssel műtött férfi
A boncolás szerint szívelégtelenség végzett a horvát férfival, fia azonban állítja, az orvosok hibáztak.
Ivica Pintarra egy daruvari parkolóban találtak holtan. Bár az orvosi szakvélermény szerint a férfi szívelégtelenségben vesztette életét, fia, Sanjin beperelte a sebészt, aki egy nappal korábban protézist helyezett be apja péniszébe.

Az egyik zágrábi napilap úgy tudja, a férfi cukor- és szívbeteg volt. Emiatt a legtöbb klinikán nem vállalták, hogy protézist helyezzenek a férfiasságába, végül azonban talált egy klinikát, ahol elvégezték a beavatkozást. Az első műtét nem sikerült, Ivica rettenetes fájdalmakat élt át, ráadásul a jobb heréje nélkül maradt. Nem sokkal később az orvos betett egy másik protézist, de a beteg másnap meghalt.

A férfi fia 27 millió forintnak megfelelő összeget követel az orvostól.
Közélet